Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 251

12. évfolyam Évi óraszám: 96 óra Belépő tevékenységformák Az elektronika alapismereteinek, az elektronikai elemeknek, rendszereknek a megismerése és gyakorlatban történő alkalmazása. Tanári segítséggel a tanulókban a rendszerszemlélet kialakítása, az elektronikai rendszereket alkotó elemek kapcsolatának, funkciójának felismerése. Az elektronikus áramkörökben működő alkatrészek paramétereinek ismerete alapján a gazdaságos alkalmazás lehetőségeinek felismerése. Az elektronika alapjai Témakörök Tartalmak Passzív elektronikai áramkörök A kétpólusok felosztása és jellemzői. A négypólusok felosztása és jellemzői. Szűrő áramkörök. Félvezető áramköri elemek Félvezető diódák. Speciális diódák. Bipoláris tranzisztor. Unipoláris tranzisztorok. Egyéb félvezetők. Tranzisztoros alapáramkörök Munkaponti beállítás, alapfogalmak. Bipoláris tranzisztoros alapkapcsolások. Unipoláris tranzisztoros alapkapcsolások. Többfokozatú erősítők, csatolások. Visszacsatolások. Frekvenciafüggés, határfrekvenciák. Zajok és torzítások. Alapáramkörök alkalmazásai Széles sávú és hangolt erősítők. Nagy jelű erősítők. Oszcillátorok. Stabilizátorok. A műveleti erősítők alapjai, alapkapcsolások, integrálás. Impulzustechnikai alapáramkörök Az impulzus fogalma és fajtái, az impulzusformák jellemzői. Passzív jelformálás: — differenciáló, integráló és vágó áramkörök. Impulzusok előállítási módjai: —a félvezető elemek kapcsoló üzemmódja, multivibrátorok, aktív jelformálók, Schmitt-trigger áramkör, fűrészjelek előállítása. Digitális alapáramkörök Logikai alapfogalmak: — analóg és digitális mennyiségek, számrendszerek, átszámítási algoritmusok, numerikus és alfanumerikus kódok, — a logikai algebra szabályai és tételei, logikai függvények, — szabályos alakok, algebrai és grafikus egyszerűsítések. Logikai alapáramkörök: — kapuáramkörök, elemi tárolók, kombinációs és szekvenciális hálózatok, logikai rendszerek. 2001/28/II. szám A továbbhaladás feltételei Az elektronika alapjai: Az elektronika alapjai keretében tudják a tanulók különböző szempontok alapján a kétpólusokat és a négypólusokat csoportosítani, a kétpólusok és a négypólusok paramétereit értelmezni, csillapításokat számolni, helyettesítő képeket alkalmazni. Legyenek képesek a szűrők frekvenciaátvitel szerinti csoportosítására. Mutassák be a félvezető fizika alapjait, a félvezető dióda működését, a félvezetők hőfokfüggését, a félvezető dióda karakterisztikáját, rajzolják fel jelképi jelölését. Magyarázzák meg a térvezérlés szerepét, mutassák be a bipoláris és az unipoláris tranzisztor működését, értelmezzék a térvezérlésű eszköz áram- és feszültség-viszonyait, találjanak kapcsolatot a jelleggörbék között, rajzolják le a helyettesítő képeket. Tudják felrajzolni a jelképi jelöléseket, szerezzenek gyakorlatot a katalógusok használatában. Értelmezzék az erősítők egyenáramú beállításának jellemzőit, rajzolják fel a kapcsolásokat, a helyettesítő képeket, tudják definiálni az erősítővel kapcsolatos alapfogalmakat, megmagyarázni az erősítő alapkapcsolások működését. Legyenek képesek kiszámítani az erősítő alapkapcsolások egyen- és váltakozó áramú jellemzőit. Mutassák be és hasonlítsák össze a különféle visszacsatolásokat, a visszacsatolt erősítők jellemzőit, azonosítsák az erősítő áramkörök visszacsatolásait, számítsák ki visszacsatolt egyszerű erősítők jellemzőit. Értelmezzék a zajok és torzítások jellemzőit, tudják megmagyarázni a zajok és torzítások okait, ismertetni a zajok és torzítások csökkentési megoldásait. Értelmezzék a hangolt erősítők működését és jellemzőit, sorolják fel jellegzetes alkalmazási lehetőségeit, ismerjék fel a korszerű teljesítményerősítő kapcsolásokat. Tudják definiálni a nagy jelű erősítők jellemzőit, megnevezni felhasználási területeit, értelmezni munkapont-beállításait, megmagyarázni a teljesítményerősítők vezérlési módjait. Tudják definiálni és értelmezni a pozitív visszacsatolást és annak jellemzőit, szakszerűen lerajzolni a gyakorlati rezgéskeltő kapcsolásokat, felsorolni az oszcillátorok felhasználási lehetőségeit. Értelmezzék a stabilizátorok jellemzőit, oldjanak meg elemi stabilizátoros feladatokat. Legyenek képesek az impulzus fogalmának és jellemzőinek értelmezésére, az impulzusfajták felsorolására. Tudják értelmezni a jelformálók jellemzőit, legyenek képesek felsorolni a passzív jelformálók alkalmazási területeit. Tudják elmagyarázni az impulzus-előállító áramkörök működését. Értelmezzék a multivibrátorok jellemzőit, sorolják fel az aktív jelformálók alkalmazási területeit. Tudják megkülönböztetni az analóg és digitális jelformákat, értelmezni a digitális jelformák jellemzőit. Legyenek képesek a logikai algebra szabályainak és tételeinek alkalmazására. Tegyenek különbséget közöttük. Ismerjék fel a kombinációs és a szekvenciális áramköröket, a kapuáramkörök és az elemi tárolók típusait, igazságtáblázatait, mutassák be vezérlési lehetőségeit. ELEKTROTECHNIKA—ELEKTRONIKA SZAKMACSOPORTOS ALAPOZÓ GYAKORLATOK 11—12. évfolyam Célok és feladatok Az Elektrotechnika—elektronika szakmacsoportos alapozó ismeretek tantárgy nyújtson lehetőséget az elektrotechnika—elektronika szakmacsoport közös szakmai gyakorlati ismereteinek elsajátítására, a készségek és képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. 2001/28/II. szám Az Elektrotechnika—elektronika szakmacsoportos alapozó gyakorlat adjon lehetőségeket az elektrotechnika—elektro - nika szakmacsoport tantárgyaiban szerzett ismeretek gyakorlati alkalmazására. Az Elektrotechnikai mérések oktatásának célja, hogy a tanulók ismerjék meg a villamos műszerek kezelését, felhasználását. A mérésekkel igazolják az elektrotechnika tantárgy keretében megismert villamos ismereteket, szabályokat, összefüggéseket. Fejlessze a tanulókban a pontosságot, a tervszerűséget, az igényességet, tudatosítsa a tanulókban a biztonságos munkavégzés fontosságát. Az Elektrotechnikai gyakorlatok tantárgy oktatásának célja, hogy a tanulókat megismertesse az elektrotechnika tárgykörébe tartozó alapműveletekkel, segítse a tanulókban kifejlődni a szervizmunka végzéséhez szükséges mozdulatokat, mozgáskészséget. A tantárgy tanítása során alakuljon ki az együttműködési készség, a tervszerű előkészítés és a pontos munkavégzés igénye. Az Elektronikai alapmérések oktatásának célja, hogy az elektronikai egységek, rendszerek működését a tanulók behatóan megismerjék, a gyakorlatban alkalmazzák. Segítse elő a tantárgy oktatása a műszaki segédletek, szakkönyvek alkalmazását. Az Elektronikai gyakorlatok oktatásának célja, hogy a tanulók elektronikus kapcsolásokat dokumentáció alapján megépítsenek, a megépített kapcsolást üzembe helyezzék, az építés során keletkezett hibákat mérések segítségével megkeressék, a hibákat tudják kijavítani. Az üzemi körülményeket megismerjék, gyakorolják az önálló munka megszervezését és a munkavégzést. Fejlesztési követelmények A tantárgyi foglalkozásokra a tanulók készüljenek fel, tervezzék meg munkájukat, értékeljék és helyesen alkalmazzák az eredményeket, szakszerűen használják a szerszámokat, kézi eszközöket, műszereket. A gyakorlatok, a mérések során a tanulók ismerjék meg a tevékenységük veszélyeit, a veszélyhelyzetekben szükséges magatartást, a bekövetkező baleset során szükséges intézkedéseket. A tantárgyi tevékenységeik során szokjanak hozzá az önálló, biztonságos, körültekintő, a társakra is figyelő, segítőkész gyakorlati munkához. Alakuljon ki a tanulókban a saját munkájukkal kapcsolatos igényesség, az önálló feladatmegoldás képessége, gyakorlati munkájuk legyen átgondolt, célszerű, eredményes, érezzék meg a tanulási eredmények, sikerek értékét, örömét. A tantárgyi tevékenység végzése során erősödjék a tanulókban a kötelességtudat, a felelősségérzet, a mások munkájának, eredményeinek, teljesítményének tisztelete. A tantárgyi tevékenység során folyamatosan erősödjék a szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlődjön, erősödjön a szakmához, a választott munkához, életpályához való kötődés.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes